**ԱՄՓՈՓԱԹԵՐԹ
««ԱՌԵՎՏՐԻ ԵՎ ԾԱՌԱՅՈՒԹՅՈՒՆՆԵՐԻ ՄԱՍԻՆ» ՕՐԵՆՔՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ»**

 **ՕՐԵՆՔԻ ԵՎ «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՀԱՐԿԱՅԻՆ ՕՐԵՆՍԳՐՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ՕՐԵՆՔԻ ՆԱԽԱԳԾԵՐԻ**

|  |  |
| --- | --- |
| **1․ Էկոնոմիկայի նախարարություն** | **16.02.2022թ.** |
| **N 01/1611-2022** |
| Էկոնոմիկայի նախարարության կողմից դիտարկումներ և առաջարկություններ չեն ներկայացվել։Նախարարությունը միաժամանակ հայտնել է հետևյալը. «Կառավարության կառուցվածքի և գործունեության մասին» օրենքի համաձայն՝ ՀՀ էկոնոմիկայի նախարարությունը, ի թիվս այլ ոլորտների, մշակում և իրականացնում է առևտրի և ծառայությունների, գործարար միջավայրի, մրցակցային պայմանների բարելավման, ինչպես նաև սպառողների շահերի պաշտպանության համակարգի զարգացման ոլորտներում ՀՀ կառավարության քաղաքականություն։Ղեկավարվելով օրենսդրորեն իրեն վերապահված լիազորություններով՝ ՀՀ էկոնոմիկայի նախարարությունը վերջին շրջանում ակտիվ աշխատանքներ է կատարել առևտրային զեղչերի կանոնակարգման վերաբերյալ օրենսդրական նախագծերի մշակման ուղղությամբ: Մասնավորապես՝ կատարվել են ոլորտի միջազգային փորձի ուսումնասիրությունը, ինչպես նաև օրենսդրական նախագծերի մշակման շրջանակներում դիտարկվել են նաև վերջերս Էկոնոմիկայի նախարարության կողմից կազմակերպված TAIEX փորձագիտական առաքելության շրջանակներում ԵՄ անդամ պետությունների փորձագետների կողմից զեղչի կանոնակարգման վերաբերյալ առաջարկությունները։ՀՀ էկոնոմիկայի նախարարությունը՝ որպես առևտրի և ծառայությունների, գործարար միջավայրի, մրցակցային պայմանների բարելավման, ինչպես նաև սպառողների շահերի պաշտպանության համակարգի զարգացման ոլորտներում քաղաքականության մշակման և իրականացման համար պատասխանատու գերատեսչություն, մշակել և հանրային քննարկման է ներկայացրել առևտրային զեղչերի կանոնակարգման վերաբերյալ օրենսդրական նախագծերի փաթեթը (այսուհետ՝ Նախագիծ)։Փաթեթը բաղկացած է 5 օրենքների նախագծերից, մասնավորապես՝ «Առևտրի և ծառայությունների մասին» օրենքում լրացումներ կատարելու մասին», «Տնտեսական մրցակցության պաշտպանության մասին» օրենքում լրացում կատարելու մասին», «Վարչական իրավախախտումների մասին օրենքում լրացումներ կատարելու մասին», «Սպառողների իրավունքների պաշտպանության մասին» օրենքում լրացում կատարելու մասին», «Գովազդի մասին» օրենքում լրացում կատարելու մասին» օրենքների նախագծերը։ Ներկայումս Նախագիծը գտնվում է ոլորտի բիզնես միավորումների և սպառողների իրավունքների պաշտպանության հասարարական միությունների շրջանակներում քննարկման փուլում, որից հետո ստացված առաջարկությունների և դիտողությունների հիման վրա անհրաժեշտության դեպքում կլրամշակվի և կներկայացվի պետական շահագրգիռ մարմինների քննարկմանը։Հաշվի առնելով վերոգրյալը և հատկապես այն, որ առևտրային զեղչերի կանոնակարգման հարցն ինքնին առևտրի և ծառայությունների ոլորտում մրցակցային պայմանների բարելավման, ինչպես նաև սպառողների շահերի պաշտպանության համակարգի զարգացման քաղաքականության հարց է, որի լուծման իրավասությունն ու պատասխանատվությունը վերապահված է ՀՀ էկոնոմիկայի նախարարությանը՝ գտնում ենք, որ օրենսդրական նախագծի մշակման և քննարկման ներկայացման աշխատանքները պետք է կազմակերպվեն և համակարգվեն ՀՀ էկոնոմիկայի նախարարության կողմից։ Ուստի Մրցակցության պաշտպանության հանձնաժողովի կողմից մշակված «Առևտրի և ծառայությունների մասին» օրենքում լրացում կատարելու մասին» օրենքի նախագծի վերաբերյալ իր առաջարկությունները կներկայացնի Նախագծի լրամշակման համատեքստում։Միաժամանակ, առավել արդյունավետ զեղչային քաղաքականության մշակման և իրականացման նպատակով Էկոնոմիկայի նախարարությունն առաջարկում է՝ հանձնաժողովի հետ համագործակցելով, համատեղ իրականացնել Նախագծի լրամշակման և հետագա ընթացքն ապահովելու աշխատանքները։ | **Ընդունվել է** Ընդունել է ի գիտություն, քանի որ նախագծերի վերաբերյալ դիտողություններ և առաջարկություններ չեն ներկայացվել։ |
| **2. Ֆինանսների նախարարություն** | **17.02.2022թ․** |
| **N 01/2-3/2639-2022** |
| 1. Նախագծի 15.4-րդ հոդվածի համաձայն՝ ակցիան վաճառքի կազմակերպման կամ ծառայության մատուցման ընթացքում վաճառողի կամ ծառայություն մատուցողի կողմից (այսուհետ նաև՝ ակցիա իրականացնող) իրականացվող միջոցառում է, որն ուղղված է սպառողների շրջանում ապրանքների կամ ծառայությունների առաջխաղացմանը և իրացման ծավալների մեծացմանը։

Առաջարկում ենք վերոգրյալ դրույթը խմբագրել և նախադասությունում կիրառված «և» շաղկապը փոխարինել «կամ» շաղկապով՝ սահմանելով, որ ակցիան միջոցառում է՝ ուղղված սպառողների շրջանում ապրանքների կամ ծառայությունների առաջխաղացմանը կամ իրացման ծավալների մեծացմանը, ինչը թույլ կտա գործնականում որպես ակցիա որակել այն միջոցառումները, որոնք կիրականցավեն վկայակոչված նպատակադրումներից որևէ մեկով: | **Ընդունվել է**Նախագծում կատարվել են համապատասխան փոփոխություններ |
| 1. Նախագծի 15.5-րդ հոդվածի 6-րդ մասի համաձայն՝ զեղչը յուրաքանչյուր դեպքում կարող է տևել ոչ ավել, քան մեկնարկի պահից հետո երեք ամիս անընդմեջ։

Նախագծի 15.6-րդ հոդվածի 5-րդ մասի համաձայն՝ ապրանքի իրացման կամ ծառայության մատուցման գնի փոփոխման հետ չկապված այլ միջոցառումը յուրաքանչյուր դեպքում կարող է տևել ոչ ավել, քան մեկնարկի պահից հետո երեք ամիս անընդմեջ։Վերոգրյալի կապակցությամբ, առաջարկում ենք զեղչի և ապրանքի իրացման կամ ծառայության մատուցման գնի փոփոխման հետ չկապված այլ միջոցառման կիրառման համար սահմանել որոշակի սահմանափակում՝ բացառելու համար, օրինակ, մեկ օր ընդմիջմամբ զեղչ կամ ապրանքի իրացման կամ ծառայության մատուցման գնի փոփոխման հետ չկապված այլ միջոցառումներ իրականացնելու հնարավորությունը: | **Ընդունվել է**Նախագծում կատարվել են համապատասխան փոփոխություններ |
| 1. Նախագծի 15.6-րդ հոդվածի 2-րդ մասի համաձայն՝ ապրանքի իրացման կամ ծառայության մատուցման գնի փոփոխման հետ չկապված այլ միջոցառումները, ***ի թիվս այլնի, կարող են ներառել***.
2. ակցիայի գնի դիմաց լրացուցիչ ապրանքի կամ ծառայության առաջարկ.
3. ակցիայի շրջանակում փաթեթի առաջարկ, որի ընդհանուր գինը ավելի ցածր է, քան դրա բաղադրիչների գինը:

Վերոգրյալի կապակցությամբ առաջարկում ենք քննարկել ապրանքի իրացման կամ ծառայության մատուցման գնի փոփոխման հետ չկապված այլ միջոցառումները սահմանելու հարցը՝ նկատի ունենալով իրավական որոշակիության սկզբունքի ապահովման և հետագայում արդյունավետ վարչարարության իրականացման անհրաժեշտությունը: | **Չի ընդունվել**Հաշվի առնելով առևտրային գործունեության շրջանակում ակցիաների իրականացման բազմազանությունը՝ ապրանքի իրացման կամ ծառայության մատուցման գնի փոփոխման հետ չկապված այլ միջոցառումների սպառիչ ցանկը սահմանել հնարավոր չէ։ Ըստ այդմ, օրենքում նախանշվում են առանձին դրսևորումներ, որոնց առկայության դեպքում իրականացվող գործողությունը դիտարկվելու է որպես ակցիայի տեսակ, ինչպես օրինակ՝ նվերներ, քեշբեք, բոնուսներ, այլ շահավետ պայմաններով մեկ այլ ապրանքի կամ ծառայության ձեռքբերում և այլն։ |
| 1. Միևնույն ժամանակ հարկ ենք համարում հայտնել, որ ՀՀ հարկային օրենսգրքի 62-րդ հոդ­վածի 6-րդ մասի 1-ին կետի բ) ենթակետի կիրառության իմաստով կիրառվող զեղչերի գումարները հաշվի են առնվում միայն ապրանքի մատակարարման կամ աշխատանքի կատար­ման կամ ծառայության մատուցման այն գործարքների մասով, որոնք իրակա­նաց­վում են հարկ վճարողի կողմից նախապես ընդունված գրավոր ակտում նշված կամ նախա­պես ընդունված այլ իրավական ակտում նշված առևտրային զեղչի չափով պակաս արժե­քով, և այդ առևտրային զեղչը նույն ենթակետում նշված ակտերով սահմանված ժամա­նա­կա­հատվածում արտացոլվում է հարկ վճարողի կողմից դուրս գրվող հաշվարկային փաս­տա­թղթերում:

Հաշվի առնելով վերոգրյալը՝ տեղեկացնում ենք, որ նախագծով առաջարկվող կարգա­վո­րում­­ները հարկային օրենսդրության կիրառության տեսանկյունից չեն կարող կիրառելի լինել: | **Ընդունվել է** Նախագծում կատարվել են համապատասխան փոփոխություններ։ |
| **3. Պետական եկամուտների կոմիտե** | **28.02.2022թ․** |
| **N 01/3-3/13490-2022** |
| 1. Տնտեսավարող սուբյեկտների կողմից իրականացվող գործարքների (ապրանքների մատակարարում, ծառայությունների մատուցում, աշխատանքների կատարում) մասով զեղչ կիրառելու հետ կապված համապատասխան կարգավորումներ սահմանված են ՀՀ հարկային օրենսգրքով: Ընդ որում, այդ կարգավորումներով զեղչ կիրառելու համար այլ լրացուցիչ պայմաններ նախատեսելու դրույթներ նախատեսված չեն: Մասնավորապես, զեղչի կիրառման հետ կապված օրենսգրքով սահմանված դրույթները վերաբերում են`

1) գործարքների մասով դուրս գրվող հաշվարկային փաստաթղթերում զեղչի վերաբերյալ տեղեկատվության արտացոլմանը (օրենսգրքի 55-րդ հոդվածի 4-րդ մաս),2) ԱԱՀ-ով հարկման բազայի որոշման կարգին (օրենսգրքի 62-րդ հոդվածի 6-րդ մաս).3) ՀԴՄ-ների կիրառման կանոններին (օրենսգրքի 381-րդ հոդվածի 3-րդ մաս): Ընդ որում, ՀԴՄ-ի կիրառման կանոններին համապատասխան զեղչի վերաբերյալ տեղեկատվությունը ՀԴՄ կտրոնի վրա չարտացոլելու դեպքում կիրառվում է օրենսգրքի 416-րդ հոդվածով սահմանված պատասխանատվությունը:Ելնելով վերոնշյալից և հաշվի առնելով, որ նախագծով նախատեսվող կարգավորումները հարկային հարաբերություններում կիրառելը խնդրահարույց է, առաջարկում ենք նախագծի հետ միաժամանակ համապատասխան փոփոխություն նախատեսել նաև ՀՀ հարկային օրենսգրքում` օրենսգրքի 4-րդ հոդվածով տալով զեղչ հասկացության սահմանումը: Առաջարկում ենք այն սահմանել հետևյալ բովանդակությամբ «զեղչ` մատակարարվող ապրանքի կամ կատարվող աշխատանքի կամ մատուցվող ծառայության գնի իջեցում (նվազեցում).»: | **Ընդունվել է**Ավելացվել է «Հայաստանի Հանրապետության հարկային օրենսգրքում լրացում կատարելու մասին» օրենքի նախագիծը։ |
| 1. Նախագծի 15.6-րդ հոդվածի 1-ին մասով տրվում է ապրանքի իրացման կամ ծառայության մատուցման գնի փոփոխման հետ չկապված այլ միջոցառման բնորոշումը, որով այն համարվում է ակցիա իրականացողի կողմից կիրառվող կարճաժամկետ միջոցառում, որի արդյունքում վաճառվող ապրանքի կամ ծառայության մատուցման իրացման գինը չի փոխվում, սակայն ակցիայի արդյունքում դրանց ձեռք բերումը դառնում է այլ կերպ շահավետ: Նույն հոդվածի 2-րդ մասով սահմանվում են գնի փոփոխման հետ չկապված այլ միջոցառումները և նույն մասով նախատեսվում է, որ այդ միջոցառումները կարող են ներառել`

- ակցիայի գնի դիմաց լրացուցիչ ապրանքի կամ ծառայության առաջարկ,- ակցիայի շրջանակում փաթեթի առաջարկ, որի ընդհանուր գինը ավելի ցածր է, քան դրա բաղադրիչների գինը: Քանի որ առաջարկվող կարգավորումները խնդրահարույց են, մասնավորապես ակցիայի շրջանակներում լրացուցիչ ապրանքի կամ ծառայության տրամադրման դեպքում, առաջարկում ենք նախատեսել, որ ապրանքի իրացման կամ ծառայության մատուցման գնի փոփոխման հետ չկապված այլ միջոցառումը ներառում է միայն փաթեթի տեսքով առաջարկը, որի ընդհանուր գինը ավելի ցածր է, քան դրա բաղադրիչների գինը: | **Չի ընդունվել**Հաշվի առնելով առևտրային գործունեության շրջանակում ակցիաների իրականացման բազմազանությունը՝ ապրանքի իրացման կամ ծառայության մատուցման գնի փոփոխման հետ չկապված այլ միջոցառումների սպառիչ ցանկը սահմանել հնարավոր չէ։ Ըստ այդմ, օրենքում նախանշվում են առանձին դրսևորումներ, որոնց առկայության դեպքում իրականացվող գործողությունը դիտարկվելու է որպես ակցիայի տեսակ, ինչպես օրինակ՝ նվերներ, քեշբեք, բոնուսներ, այլ շահավետ պայմաններով մեկ այլ ապրանքի կամ ծառայության ձեռքբերում և այլն։ |
| 1. **Բարձրագույն տեխնոլոգիական արդյունաբերության նախարարություն**
 | **30.05.2022թ.** |
| **01/17․2/3958-2022** |
| 1. **«Առևտրի և ծառայությունների մասին» օրենքում լրացումներ կատարելու մասին»** օրենքի նախագծի 1-ին հոդվածով լրացվող 4.3-րդ գլխի 15.5-րդ հոդվածի 3-րդ մասում առաջարկում ենք «իրականացվում է» բառերը փոխարինել «կատարվում է» բառերով։
 | **Ընդունվել է** Նախագծում կատարվել են համապատասխան փոփոխություններ։ |
| 1. **«**Հայաստանի Հանրապետության **հարկային օրենսգրքում լրացում կատարելու մասին» օրենքի նախագծի 1-ին հոդվածվող լրացվող նոր 72-րդ կետի համարակալումն անհրաժեշտ է վերանայել՝ նկատի ունենալով, որ «**Հայաստանի Հանրապետության հարկային օրենսգրքում **լրացումներ և փոփոխություններ կատարելու մասին» 2022 թվականի մարտի 4-ի ՀՕ-55-Ն օրենքի 1-ին հոդվածով նշված հոդվածում արդեն իսկ լրացվել է 72-րդ կետ։**
 | **Ընդունվել է** Նախագծում կատարվել են համապատասխան փոփոխություններ։ |
| **4. Արդարադատության նախարարություն****(Պետական-իրավական փորձաքննություն)** | **13.04.2022թ․** |
|  **N /27.3/15963-2022** |
| 1․ Նախևառաջ, անհրաժեշտ ենք համարում անդրադառնալ ««Առևտրի և ծառայությունների մասին» օրենքում լրացումներ կատարելու մասին» օրենքի նախագծի (այսուհետ՝ Նախագիծ) հիմնավորմանը, համաձայն որի՝ **ներկայումս ակցիա իրականացնողների գործողություններում նկատվում են** խնդիրներ՝ պայմանավորված ակցիայի վերաբերյալ օրենսդրական կարգավորումների բացակայությամբ, որպիսի պայմաններում վաճառողների և ծառայություններ մատուցողների կողմից իրականացվող մարկետինգային միջոցառումների ընթացքում հանդիպում են ենթադրյալ հասարակությանը **մոլորեցման դրսևորումներ**: Վկայակոչվել են մի շարք խնդիրներ, և նշվել է, որ առկա է «Առևտրի և ծառայությունների մասին» օրենքում և «Տնտեսական մրցակցության պաշտպանության մասին» օրենսգրքում լրացում կատարելու անհրաժեշտություն, մինչդեռ՝ ներկայացվել են «Առևտրի և ծառայությունների մասին» օրենքում (այսուհետ՝ Օրենք) և ՀՀ հարկային օրենսգրքում լրացումներ կատարելու մասին նախագծեր: Բացի այդ, Նախագծի 1-ին հոդվածով Օրենքում նոր լրացվող 15.4-րդ հոդվածի 4-րդ մասի համաձայն՝ սույն գլուխը կիրառելի չէ հարկային հարաբերությունների նկատմամբ, իսկ «ՀՀ հարկային օրենսգրքում լրացում կատարելու մասին» օրենքի նախագծով նախատեսվում է լրացում կատարել ՀՀ հարկային օրենսգրքի 4-րդ հոդվածում, սակայն նշված լրացումները հիմնավորված չեն: Նկատի ունենալով «Նորմատիվ իրավական ակտերի մասին» օրենքի 6-րդ հոդվածի 5-րդ մասը, համաձայն որի՝ փորձաքննության ներկայացվող նորմատիվ իրավական ակտին կցվող **հիմնավորման մեջ շարադրվում են կարգավորման ենթակա ոլորտի կամ խնդրի սահմանումը, առկա իրավիճակը (եթե կիրառելի է), կարգավորման նպատակները, ակնկալվող արդյունքը, ակտի նորմատիվ բնույթի հիմնավորվածությունը՝** գտնում ենք, որ Նախագիծը՝ հարկային հարաբերություններին վերաբերող մասով և «ՀՀ հարկային օրենսգրքում լրացում կատարելու մասին» օրենքի նախագիծն ունեն հիմնավորման կարիք: Նշվածը հաշվի առնելով՝ հայտնում ենք, որ «Հայաստանի Հանրապետության հարկային օրենսգրքում լրացում կատարելու մասին» օրենքի նախագծով նախատեսված լրացման վերաբերյալ դիրքորոշում հնարավոր է հայտնել միայն համապատասխան հիմնավորման առկայության դեպքում: | **Ընդունվել է**Նախագծի հիմնավորման մեջ կատարվել են համապատասխան փոփոխություններ: |
| 2. Նախագծի վերնագրում «լրացում» բառն անհրաժեշտ է փոխարինել «լրացումներ» բառով, քանի որ Նախագծով նախատեսված է լրացում ինչպես 1-ին հոդվածով, այնպես էլ՝ 2-րդ: | **Ընդունվել է**Նախագծում կատարվել են համապատասխան փոփոխություններ: |
| 1. Նախագծի 1-ին հոդվածով Օրենքում նոր լրացվող 15.5-րդ հոդվածի 3-րդ մասի համաձայն՝ ապրանքի կամ ծառայության գնի տոկոսային նվազեցումն իրականացվում է զեղչի հրապարակման պահին նախորդող մեկ ամսվա ընթացքում ապրանքի վաճառքի կամ ծառայության մատուցման **միջին գնից**: Այս կապակցությամբ գտնում ենք, որ անհրաժեշտ է նախատեսել բացառություն նոր ապրանքների կամ ծառայությունների համար, որոնց համար հնարավոր չէ նախորդող մեկ ամսվա համար միջին գին որոշել: Բացի այդ, հարկ է նկատի ունենալ, որ Նախագծի հիմնավորմամբ հիշատակված հրահանգի համաձայն՝ **գնի իջեցման մասին ցանկացած հայտարարություն պետք է պարունակի նախորդ գինը**, որը նախքան զեղչի իրականացումը կիրառվում է վաճառողի կողմից որոշակի ժամանակահատվածով, իսկ Օրենքում նոր լրացվող 15.5-րդ հոդվածի 1-ին մասի համաձայն՝ **զեղչն** ապրանքի իրացման կամ ծառայության մատուցման **գործող գնի** **կարճաժամկետ նվազեցումն է**, որն իրականացվում է ապրանքի կամ ծառայության գնի նվազեցման տոկոսային արտահայտման կամ նվազեցված գնի նշման մասին հրապարակային տեղեկացմամբ **և ենթադրում է զեղչի ավարտից հետո մինչև զեղչի իրականացումը սահմանված գնի վերականգնում**, բացառությամբ եթե նախորդ գնից տարբերվող այլ գնի սահմանումը պայմանավորված է տնտեսական պայմաններով (գործոններով)։ Այսինքն՝ զեղչը կիրառվում է ապրանքի իրացման կամ ծառայության մատուցման գործող գնի նկատմամբ: Նշվածը հաշվի առնելով՝ անհրաժեշտ է կարգավորումները համապատասխանեցնել միմյանց:

Միևնույն ժամանակ, հարկ է նկատի ունենալ, որ գործնականում հնարավոր են դեպքեր, երբ ապրանքի գնի տատանում տեղի չի ունենում, դրանց գինը կայուն է լինում, հետևաբար նշված դեպքերում միջին գնի վերաբերյալ կարգավորման նախատեսումը նպատակահարմար չէ: Վերոնշյալով պայմանավորված՝ անհրաժեշտություն կառաջանա վերանայել նաև նույն հոդվածի 4-րդ մասը: | **Ընդունվել է**Նախագծում կատարվել են համապատասխան փոփոխություններ: |
| 4. Նախագծի 1-ին հոդվածով Օրենքում նոր լրացվող 15.5-րդ հոդվածի 7-րդ մասի համաձայն՝ նույն հոդվածի 6-րդ մասով սահմանված ժամկետը չի սահմանափակում ակցիայի գործողության ժամկետում ձեռք բերված ապրանքի կամ ծառայության նկատմամբ ակցիայի պայմանների հետագա կիրառումը: Գտնում ենք՝ պարզ չէ, թե ում կողմից ձեռք բերված ապրանքի կամ ծառայության մասին է կարգավորումը, բովանդակային առումով անհասկանալի է, ուստի առաջարկում ենք խմբագրել: | **Ընդունվել է**Նախագծում կատարվել են համապատասխան փոփոխություններ: |
| 5. Նախագծի 1-ին հոդվածով Օրենքում նոր լրացվող 15.6-րդ հոդվածի 2-րդ մասի 2-րդ կետում առաջարկում ենք «քան դրա բաղադրիչների գինը» բառերը փոխարինել «քան դրա առանձին բաղադրիչների գինը միասին» բառերով: | **Ընդունվել է**Նախագծում կատարվել են համապատասխան փոփոխություններ: |
| 6. Նախագծի 1-ին հոդվածով Օրենքում նոր լրացվող 15.6-րդ հոդվածի 3-րդ մասի «որպես առաջխաղացման միջոց» ձևակերպումն առաջարկում ենք վերանայել՝ նկատի ունենալով, որ նշված ձևակերպումը նախատեսված կարգավորման մեջ կիրառելը նպատակահարմար չէ: | **Ընդունվել է**Նախագծում կատարվել են համապատասխան փոփոխություններ: |
| 7. Նախագծի 1-ին հոդվածով Օրենքում նոր լրացվող 15.6-րդ հոդվածի 4-րդ մասի «սահմանելիս» բառն առաջարկում ենք փոխարինել «կիրառելիս» բառով՝ նկատի ունենալով նույն հոդվածի 1-ին մասում կիրառվող ձևակերպումը: | **Ընդունվել է**Նախագծում կատարվել են համապատասխան փոփոխություններ: |
| 8. Նախագծի 1-ին հոդվածով Օրենքում նոր լրացվող 15.6-րդ հոդվածի 7-րդ մասում «ծառայության մատուցման» բառերից առաջ անհրաժեշտ է լրացնել «նույն» բառը: | **Ընդունվել է**Նախագծում կատարվել են համապատասխան փոփոխություններ: |
| 9. Նախագծի 1-ին հոդվածով Օրենքում նոր լրացվող 15.7-րդ հոդվածի 1-ին մասի 2-րդ կետի համաձայն՝ ակցիա իրականացնողն ակցիայի մասին սպառողներին իրազեկում է տեղեկատվության տարածման ցանկացած եղանակով՝ ցուցանակ, ցուցափեղկ, զանգվածային լրատվության միջոցներով և սպառողներին հասանելի այլ միջոցներով, որոնցից առնվազն մեկը պետք է պարունակի՝ **ակցիայի ենթակա ապրանքների և ծառայության հստակ շրջանակը:** Նույն հոդվածի 3-րդ մասի համաձայն՝ սույն հոդվածի 1-ին մասի 2-րդ կետով սահմանված ակցիայի ենթակա **ապրանքների և ծառայության շրջանակը չնշելու դեպքում ակցիան կիրառելի է համարվում** ակցիայի մեկնարկի պահին ակցիան իրականացնողի մոտ առկա ապրանքների կամ ծառայությունների **ամբողջ տեսականու նկատմամբ։** Գտնում ենք՝ պարզաբանման կարիք կա, թե որն է ապրանքի և ծառայության հստակ շրջանակը, օրինակ՝ բավարար է միայն ապրանքի տեսակը նշելը, թե՝ անհրաժեշտ է նաև ապրանքանիշը և այլ: Բացի այդ, նախատեսված կարգավորումը գործնականում կարող է առաջացնել խնդիրներ, օրինակ՝ 20-50% զեղչ կիրառվելու դեպքում՝ ամբողջ տեսականու համար պարզ չէ, թե ինչ չափի զեղչն է կիրառվելու: Նշված կարգավորումը իրատեսական չէ նաև ապրանքի կամ ծառայության մատուցման գնի փոփոխման հետ չկապված այլ միջոցառումների դեպքում: Նշվածը հաշվի առնելով՝ անհրաժեշտ է կարգավորումը վերանայել: | **Չի ընդունվել**Նախագծում ակցիայի ենթակա ապրանքների և ծառայության հստակ շրջանակ ասելով նկատի է առնվում կոնկրետ ակցիայի շրջանակում ակցիային մասնակցող ապրանքների և ծառայությունների շրջանակը նշելու պահանջը։  |
| 10. Նախագծի 1-ին հոդվածով Օրենքում նոր լրացվող 15.7-րդ հոդվածի 5-րդ մասի համաձայն՝ ակցիա իրականացնողն ապահովում է ակցիայի վերաբերյալ **ընթեռնելի**, ամբողջական և հավաստի տեղեկատվության **հրապարակումը**։ Առաջարկում ենք հանել «**ընթեռնելի**» բառը՝ նկատի ունենալով, որ այն գնահատողական է, օրինակ՝ տեսողության խնդիր ունեցող կամ չունեցող անձի դեպքում, կամ՝ սահմանել հստակ տառաչափ, որով պետք է իրականացվի տեղեկատվության հրապարակումը: | **Չի ընդունվել**Ընթեռնելիության դրույթը նախատեսելիս նկատի չի առնվել գրվածքի տառաչափը, այլ՝ սպառողի համար մատչելիությունը։ Միաժամանակ, ուշադրության է արժանի, որ «ընթեռնելի» եզրույթը ուղղակիորեն ամրագրված է ՀՀ քաղաքացիական դատավարության օրենսգրքի 121-րդ, 368-րդ և 393-րդ հոդվածներում՝ համապատասխանաբար հայցադիմումին, վերաքննիչ և վճռաբեկ բողոքներին ներկայացվող պահանջների վերաբերյալ կարգավորումներում։ |
| 11. Նախագծի 1-ին հոդվածով Օրենքում նոր լրացվող 15.7-րդ հոդվածի 8-րդ մասում անհրաժեշտ է հստակեցնել՝ որոնք են ակցիայի դադարեցման դեպքերը՝ նկատի ունենալով, որ նույն հոդվածի 7-րդ մասով կարգավորված է միայն վաղաժամկետ դադարեցումը՝ ապրանքների վրա կիրառված ակցիաների դեպքում: Բացի այդ, հարկ է նկատի ունենալ, որ նշված կարգավորումը վերաբերում է ընդհանուր ակցիային, որը վերաբերում է նաև ծառայություններին, մինչդեռ՝ այդ մասով ինչպես դադարեցման, այնպես էլ վաղաժամկետ դադարեցման վերաբերյալ կարգավորումներ նախատեսված չեն:  | **Ընդունվել է**Նախագծում կատարվել են համապատասխան փոփոխություններ։ |
| 12. Նախագծի 3-րդ հոդվածի 2-րդ մասն առաջարկում ենք հանել՝ նկատի ունենալով, որ դրա նախատեսման անհրաժեշտությունը բացակայում է, քանի որ «Նորմատիվ իրավական ակտերի մասին» օրենքի 28-րդ հոդվածի 1-ի մասի համաձայն՝ **նորմատիվ իրավական ակտի գործողությունը տարածվում է դրա ուժի մեջ մտնելուց հետո գործող հարաբերությունների վրա**, եթե այլ բան նախատեսված չէ Սահմանադրությամբ, օրենքով կամ տվյալ նորմատիվ իրավական ակտով: | **Չի ընդունվել** Նախագծի 3-րդ հոդվածի 2-րդ մասի նախատեսումը նպատակ ունի բացառելու Նախագծի ընդունման պայմաններում դրա դրույթների տարածումը գործող՝ ուժի մեջ մտնելու պահին սկսված և դեռևս չավարտված ակցիաների նկատմամբ։  |